ବମ୍ବେ Hight Court ଅର୍ଣ୍ଣବଙ୍କୁ ଦେଲେ ବଡ଼ ଝଟକା ! ପ୍ରତ୍ୟାଖ୍ୟାନ କଲେ ଜାମିନ ଆବେଦନ... - Enews online\nବମ୍ବେ Hight Court ଅର୍ଣ୍ଣବଙ୍କୁ ଦେଲେ ବଡ଼ ଝଟକା ! ପ୍ରତ୍ୟାଖ୍ୟାନ କଲେ ଜାମିନ ଆବେଦନ...\nNovember 10, 2020 P Kumar News 0\nନୂଆଦିଲ୍ଲୀ ୧୦/୧୧ଃ ରିପବ୍ଲିକ ଟିଭି ଏଡିଟର୍ ଇନ୍ ଚିଫ୍ ଅର୍ଣ୍ଣବ ଗୋସ୍ୱାମୀଙ୍କୁ ଏକ ବଡ଼ ଝଟକା ଲାଗିଛି । ଅର୍ଣ୍ଣବଙ୍କ ଜାମିନ ଆବେଦନ ଉପରେ ଶୁଣାଣି କରି ମୁମ୍ବାଇ ହାଇ କୋର୍ଟ ତାହାକୁ ପ୍ରତ୍ୟାଖ୍ୟାନ କରିଦେଇଛି । ଏହାସହ କୋର୍ଟ ଆହୁରି ମଧ୍ୟ କହିଛି ଯେ ଯଦି ଅର୍ଣ୍ଣବ ଗୋସ୍ୱାମୀ ଚାହୁଁଛନ୍ତି, ତେବେ ନିମ୍ନତମ କୋର୍ଟରେ ଜାମିନ ପାଇଁ ଆବେଦନ କରିପାରିବେ ।\nଏହାକୁ ଦୃଷ୍ଟିରେ ରଖି ଅଲିବାଗ୍ ସେଶନ୍ କୋର୍ଟରେ ଅର୍ଣ୍ଣବଙ୍କ ଦ୍ବାରା ଜାମିନ ଆବେଦନ ଦାଖଲ କରାଯାଇଥିଲା । କୋର୍ଟର ଏହିପରି ମନ୍ତବ୍ୟ ଶୁଣିବା ପରେ ରିପବ୍ଲିକ ଟିଭିର ଏଡିଟର୍ ଇନ୍ ଚିଫ୍ ଅର୍ଣ୍ଣବ ଗୋସ୍ୱାମୀ ଖାଲି ହାତରେ ଫେରିଥିଲେ ଏବଂ ମୁମ୍ବାଇ ହାଇକୋର୍ଟ ଭଳି ଅନ୍ୟ ନିମ୍ନତମ କୋର୍ଟ ମଧ୍ୟ ଅର୍ଣ୍ଣବଙ୍କ ଜାମିନ ଆବେଦନକୁ ପ୍ରତ୍ୟାଖ୍ୟାନ କରିଦେଇଥିଲେ ।\n୧୮ ନଭେମ୍ବର ପର୍ଯ୍ୟନ୍ତ ପୋଲିସ ହେପାଜତକୁ ପଠାଯାଇଛି :-\nଆପଣଙ୍କୁ ଜଣାଇ ଦେଉଛୁ ଯେ, ନଭେମ୍ବର ୪ ତାରିଖରେ ପୋଲିସ ଅନ୍ୟୟ ନାୟକଙ୍କୁ ଆତ୍ମହତ୍ୟା ପାଇଁ ପ୍ରବର୍ତ୍ତାଇବା ଅଭିଯୋଗରେ ଅର୍ଣ୍ଣବଙ୍କୁ ତାଙ୍କ ବାସଗୃହରୁ ଗିରଫ କରିଥିଲା । ତାଙ୍କ ବ୍ୟତୀତ ଏହି ମାମଲାରେ ଫିରୋଜ ଶେଖ ଏବଂ ନୀତିଶ ଶାରଦାଙ୍କୁ ମଧ୍ୟ ଗିରଫ କରାଯାଇଥିଲା । ଅର୍ଣ୍ଣବଙ୍କୁ ଗିରଫ କରିବା ପରେ ଅଲିବାଗ୍ ନେଇ ଯାଇ ମୁଖ୍ୟ ନ୍ୟାୟିକ ମାଜିଷ୍ଟ୍ରେଟଙ୍କ ସମ୍ମୁଖରେ ଉପସ୍ଥାପନ କରାଯାଇଥିଲା । ଏହିଠାରୁ ତାଙ୍କୁ ୧୮ ନଭେମ୍ବର ପର୍ଯ୍ୟନ୍ତ ନ୍ୟାୟିକ ହେପାଜତକୁ ପଠାଇ ଦିଆଯାଇଥିଲା । ଆପଣଙ୍କୁ କହିରଖୁଛୁ ଯେ, ତାଙ୍କୁ ଅଲିବାଗର ଏକ ବିଦ୍ୟାଳୟରେ ରଖାଯାଇଥିଲା । ତେବେ ନିକଟରେ ତାଙ୍କ ଠାରୁ ମୋବାଇଲ ମିଳିବା ପରେ ତାଙ୍କୁ ଜେଲକୁ ପଠାଇ ଦିଆଯାଇଥିଲା ।\nଜାଣନ୍ତୁ ସମ୍ପୂର୍ଣ୍ଣ ଘଟଣା କଣଃ-\nଆପଣଙ୍କୁ ଜଣାଇ ରଖୁଛୁ ଯେ ଜଣେ ୫୩ ବର୍ଷୀୟ ଇଣ୍ଟେରିୟର ଡିଜାଇନର ଅନ୍ୟୟ ନାୟକ ଏବଂ ତାଙ୍କର ଆତ୍ମହତ୍ୟା ମାମଲାରେ ପୋଲିସ ଅର୍ଣ୍ଣବ ଗୋସ୍ୱାମୀଙ୍କୁ ଗିରଫ କରିଛି । ଅନ୍ୟୟଙ୍କ ପତ୍ନୀ ଅର୍ଣ୍ଣବଙ୍କ ଉପରେ ତାଙ୍କ ସ୍ୱାମୀ ଏବଂ ତାଙ୍କୁ ଶାଶୁଙ୍କୁ ଆତ୍ମହତ୍ୟା କରିବା ପାଇଁ ପ୍ରବର୍ତ୍ତାଇବାର ଅଭିଯୋଗ କରିଥିଲେ ।\nଏହାସହିତ ଏହି ମାମଲାରେ ମୃତକ ଅନ୍ୟୟ ନାୟକଙ୍କ ଆତ୍ମହତ୍ୟା ନୋଟରୁ ଖୁଲାସ ହୋଇଥିଲା ଯେ, ଅର୍ଣ୍ଣବ ମୃତକ ଅନ୍ୟୟ ନାୟକଙ୍କ ଠାରୁ ନିଜ କାର୍ଯ୍ୟାଳୟର କାମ କରାଇଥିଲେ ଏବଂ ପ୍ରତିବଦଳରେ ତାଙ୍କୁ ୮୩ ଲକ୍ଷ ଟଙ୍କା ଅର୍ଣ୍ଣବ ଦେଇନଥିଲେ । ଅର୍ଣ୍ଣବଙ୍କ ସମେତ ଆତ୍ମହତ୍ୟା ନୋଟରୁ ଆହୁରି ଅନେକ ଲୋକଙ୍କର ନାମ ସାମ୍ନାକୁ ଆସିଥିଲା । ଯେତେବେଳେ ଅର୍ଣ୍ଣବ ଏବଂ ଅନ୍ୟ ଲୋକମାନେ ଅନ୍ୟୟଙ୍କୁ ଟଙ୍କା ଦେଇନଥିଲେ, ସେତେବେଳେ ଅନ୍ୟୟ ଏବଂ ତାଙ୍କ ମାଆ ଏହାଦ୍ବାରା ଗଭୀର ଭାବରେ ମର୍ମାହତ ହୋଇ ନିଜ ଘରେ ଆତ୍ମହତ୍ୟା କରିଦେଇଥିଲେ ।\n୨୦୧୮ ମସିହା ମାର୍ଚ୍ଚ ମାସର ଏହି ଘଟଣାରେ ଅନେକ ଲୋକ ଜଡିତ ଅଛନ୍ତି । ପୋଲିସ ଅନେକ ଲୋକଙ୍କ ନାମ ବିରୁଦ୍ଧରେ ମାମଲା ରଜ୍ଜୁ କରି ଅନୁସନ୍ଧାନ କରିଥିଲା, ତେବେ ପୋଲିସ କିଛି ସମୟ ପୂର୍ବରୁ ଏହି ମାମଲାକୁ ବନ୍ଦ କରିଦେଇଥିଲା । ତେବେ ମୃତକ ଅନ୍ୟୟଙ୍କ ପତ୍ନୀ ଅକ୍ଷତା ନାୟକ ସ୍ୱାମୀ ଏବଂ ଶାଶୁଙ୍କୁ ନ୍ୟାୟ ଉପଯୁକ୍ତ ନ୍ୟାୟ ପ୍ରଦାନ କରିବା ପାଇଁ ନ୍ୟାୟପାଳିକାର ଦ୍ବାରାସ୍ଥ ହୋଇଥିଲେ ଏବଂ ଶେଷରେ ପୋଲିସ କାର୍ଯ୍ୟାନୁଷ୍ଠାନ ଗ୍ରହଣ କରି ଅର୍ଣ୍ଣବଙ୍କୁ ତାଙ୍କ ଘରୁ ନଭେମ୍ବର ୪ ତାରିଖରେ ଗିରଫ କରି ନେଇଥିଲା ।\nଏହିଦିନ ସନ୍ଧ୍ୟାରେ ଅନ୍ୟୟଙ୍କ ପତ୍ନୀ ଏବଂ ତାଙ୍କ ଝିଅ ସାମ୍ବାଦିକ ସମ୍ମିଳନୀରେ ଅର୍ଣ୍ଣବଙ୍କ ଉପରେ ଗଭୀର ଅଭିଯୋଗ ଲଗାଇ କହିଥିଲେ ଏବଂ ପୋଲିସର କାର୍ଯ୍ୟାନୁଷ୍ଠାନକୁ ସମର୍ଥନ କରିଥିଲେ । ସାମ୍ବାଦିକ ସମ୍ମିଳନୀରେ ଅକ୍ଷତା ଆତ୍ମହତ୍ୟା ନୋଟ୍ ସହ ଜଡିତ କଥା ସହ ଅନ୍ୟ କେତେକ ବିଷୟ ଉପରେ ସୂଚନା ପ୍ରଦାନ କରିଥିଲେ ।\n10 ନଭେମ୍ବର 2020, ମଙ୍ଗଳବାର- ଆଜି ଏହି ୫ଟି ରାଶିର ବ୍ୟକ୍ତିଙ୍କୁ ଭାଗ୍ୟର ସହଯୋଗ ମିଳିବ । କର୍ମକ୍ଷେତ୍ରରେ କରିବେ\nଏହା ହେଉଛି କ୍ରିକେଟର୍ ସେନ୍ ୱାଟସନଙ୍କ ସ୍ବିଡନୀ ସ୍ଥିତ ୩୬ କୋଟି ଟଙ୍କାର ବିଳାସପୂର୍ଣ ଘରର ୧୫ଟି ସୁନ୍ଦର ଫୋଟ... ! ଫୋଟ ଦେଖି ଆପଣଙ୍କ ମଧ୍ୟ ଆଶ୍ଚର୍ଯ୍ୟ ହୋଇଯିବେ ।\n04 ଡିସେମ୍ବର 2020, ଶୁକ୍ରବାର :- ଆଜି ମେଷ ଓ ସିଂହ ରାଶି ବ୍ୟତୀତ ଅନ୍ୟ ଦୁଇଟି ରାଶିର ବ୍ୟକ୍ତିଙ୍କୁ ଧନ ଲାଭର ଯୋଗ\nୟୁବରାଜ ସିଂହଙ୍କ ପିତା ବିବାଦୀୟ ଉକ୍ତି ! କହିଲେ - "ଔରଙ୍ଗଜେବଙ୍କ ଭଳି ବିଜେପି ନେତାଙ୍କ କବର ଉପରେ ଛେପ ପକାଇବେ ଲୋକେ" !\n୯୮ ବର୍ଷରେ ଇହଲୀଳା ସମ୍ବରଣ କଲେ "MDH ମସଲା"ର ମାଲିକ (CEO) ମହାଶୟ ଧରମପାଳ !
